google/wiki40b huggingface dataset:
ג'נטריפיקציה

גֶ'נְטְרִיפִיקַצְיָה (מאנגלית: Gentrification; לפי האקדמיה ללשון העברית, בעברית: עִלּוּת, בכתיב מלא: עילות) היא תהליך עירוני-חברתי בורגני מתוכנן או בלתי מתוכנן של מעבר אוכלוסייה מהמעמד הבינוני והגבוה לשכונות חלשות - לרוב במרכזי ערים, תוך שינוי מתמשך של אופי השכונה ודחיקת האוכלוסייה המקורית. פעמים רבות מלווה בתהליך של התחדשות פני הרחובות, שיפוץ בתים ותחלופה של העסקים באזור.  
המונח נטבע לראשונה ב-1964 על ידי הסוציולוגית הבריטית רות גלאס, כדי לתאר את השינויים שהיא זיהתה בלונדון בשנות השישים. זהו מונח ביקורתי מיסודו, המתייחס להשפעה השלילית של התהליך, ומתאר את פגיעתו במרקם החיים של קהילה שהתגוררה במשך שנים במקום. בתהליכי ג'נטריפקציה קהילה זו מפורקת תרבותית וחברתית, והיא נדחקת, מסיבות כלכליות וחברתיות, אל מחוץ למקום מגוריה לאורך עשרות שנים. עם זאת, כיום לעיתים משמש המונח כתיאור חיובי של התחדשות עירונית 
.
מקור המונח ג'נטרי (gentry) בצרפתית עתיקה. המונח מתאר מעמד בינוני-גבוה וכן מתאר עלית חברתית (לרוב יש חפיפה בין שתי הקבוצות).
אוטובוס נמוך-רצפה

אוטובוס נמוך-רצפה, הוא אוטובוס בעל ריצפה הקרובה למפלס המדרכה ודלתות רחבות המצוידות ברמפות. אוטובוס זה עוצב כדי להיות נגיש למשתמשי כיסאות גלגלים. אוטובוסים נמוכי ריצפה נוחים גם למי שדוחף עגלת תינוק ולמי שמתקשה בטיפוס מדרגות ואינו משתמש בכיסא גלגלים (פעוטות, זקנים ואנשים עם לקות תנועה או גמדות).
דרכים אחרות להנגיש אוטובוס לאוכלוסיית יעד זו הן שימוש במעלון ובמערכת קפיצים הידראולית לאוטובוס, שמאפשרת לו להוריד את מפלס הרצפה (בדומה למכוניות סיטרואן). אולם, הן מבחינה מכנית והן מבחינה בטיחותית, אפשרויות אלה מסורבלות יותר משימוש ברמפה ובאוטובוס בעל רצפה קבועה ונמוכה.
נכון לשנת 2010, ישנם מספר רב של דגמי אוטובוסים. הדגם הראשון יוצר בגרמניה בשנת 1992. החל מ-1999 כולל האוטובוס אפשרות להטיית האוטובוס כלפי המדרכה, לעליית נכים ומוגבלים.
אוטובוס נמוך רצפה יכול לשרת נוסעים בשביל נסיעות עירוניות או בין עירוניות.

היסטוריה

אוטובוסים אלה עוצבו בעקבות חוקי שוויון זכויות לאנשים עם לקויות שחוקקו במקומות שונים בעולם החל מאמצע שנות השמונים של המאה העשרים (כגון ADA of 1990 בארצות הברית). אולם, הם נמכרו גם במדינות בהם טרם נחקקו חוקים כאלה והם הפכו לנפוצים בעולם.
בישראל הופיע האוטובוס נמוך-הרצפה הראשון בשנת 1994, והוא נרכש על ידי חברת דן מדגם NL 202 (העומד בתקן יורו1). בנובמבר 1999 נרכשו על ידי חברת דן כ-150 אוטובוסים מוגמרים מדגם NL 263 (יורו 2), מיד לאחר מכן נרכשו על ידי אגד כמות דומה של אוטובוסים מדגם NL 313, בשלב מאוחר יותר הורכבו הדגמים בישראל. ביוני 2007 עבר ה NL 313 בישראל מתיחת פנים באוטובוסי החברות אגד וויאוליה ובספטמבר חודש גם צי האוטובוסים של דן לאוטובוס מדגם זה (שעמדו בתקן יורו 4). בסוף 2009 נרכשו דגמי NL 323 (יורו 5). בשנים 2007-2010 רכשה חברת "אגד" אוטובוסים נמוכי רצפה של חברת "סקאניה" הדגם הראשון: K270LE (יורו 4) נרכש ב 2007 ממנו נרכשו כמה עשרות. הדגם השני, N280UB (יורו 5) נרכש בשנת 2010 וממנו נרכשו כמה מאות.
רבי יוסטא בר שונם

לקריאה נוספת

אנציקלופדיה לחכמי התלמוד והגאונים, הוצאת יהושע צ'צ'יק, תל אביב, כרך שני, עמ' 521.
אלים, קברים ומלומדים

אלים, קברים ומלומדים (בגרמנית - Goetter Graeber und Gelehrte) הוא ספר המספר את סיפורם של ראשוני הארכאולוגים, שנכתב על ידי הסופר הגרמני ק. וו. צראם. הספר (שהגדיר עצמו "הרומן של הארכאולוגיה") יצא לאור בגרמנית ב-1949, והציג לקהל הרחב היסטוריה פופולרית של מדע הארכאולוגיה בשפה סוחפת ובהירה, ובצירוף תמונות רבות, לוחות זמנים וטבלאות ארכאולוגיות.
הספר היה לרב מכר עולמי, תורגם ל-28 שפות, ומכר למעלה מ-5 מיליון עותקים ברחבי העולם. הספר עודו בדפוס גם כיום. בעברית יצא הספר בשנת 1957, בהוצאת מ. ניומן, בתרגום ירוחם טולקס.
צראם היה, למעשה, עובד בית ההוצאה "ריבולט" בהמבורג בשם רמאק, שכתב בשם בדוי (שהוא היפוך אותיות שמו בגרמנית, ושינוי האות K ל-C), כפי הנראה על מנת לנסות ולנתק עצמו מספרי תעמולה נאצית שכתב בתקופת המלחמה.
הספר עוסק בתרבויות עתיקות שונות - תרבות יוון העתיקה, מצרים העתיקה ומסופוטמיה כמו גם בתרבויות מרכז אמריקה ודרום אמריקה. הוא מביא סיפורים ביוגרפיים קצרים של חלוצי הארכאולוגיה כהיינריך שלימאן, ז'אן-פרנסואה שמפוליון, פול-אמיל בוטה והווארד קרטר.
הצלחתו של הספר הביאה לכך שהוא שימש כמודל לספרי מדע פופולרי רבים שבאו לאחריו, כמו גם בסיס לסרט הוליוודי משנת 1954 בשם "עמק המלכים" בו כיכבו כוכבי התקופה רוברט טיילור ואלינור פארקר.
הקבינט של ארצות הברית בממשל ברק אובמה

הקבינט של ארצות הברית בממשל ברק אובמה כיהן במשך שתי תקופות כהונה נשיאותיות, ממועד השבעת הנשיא אובמה ב-20 בינואר 2009 ועד תום כהונתו השנייה של אובמה, ב-20 בינואר 2017.
ריצ'רד פרנסיס ברטון

לקריאה נוספת

מורהד, אלן. הנילוס הלבן. מערכות. 1965. מאנגלית: Moorehead, Alan. The White Nile. תרגום: זיוי שורר.
פיליפ חוזה פארמר, לך אל גופיך הפזורים, יצא בעברית בהוצאת לדורי, בתרגומה של שלומית קדם (בשם "לך אל גופותיך הפזורות"), וכן באודיסיאה, 2002, בתרגומו של אסף כהן. ספר מדע בדיוני בו ברטון משמש כגיבור.
הזכות לדיור

הזכות לדיור נאות היא אחת מזכויות האדם המוכרות במשפט הבינלאומי. בסעיף כ"ה להכרזה לכל באי עולם בדבר זכויות האדם מצוינת הזכות של כל אדם לרמת חיים נאותה, לרבות דיור.
הזכות לדיור נאות אמורה להבטיח לכל אדם דיור בר השגה, שוויון בדיור ונגישות לקבוצות עם צרכים מיוחדים, תנאי פרטיות ומרחב מחיה הולמים, חזקת מגורים מוגנת והגנה משפטית מפני פינוי שרירותי ונגישות לשירותים ותשתיות כגון תעסוקה, בריאות, בתי ספר, תשתיות ושירותים חברתיים אחרים בסביבת אזור מקום מגוריו, בסביבה שאינה מזוהמת. כמו כן, לכל אדם הזכות לבחור את מקום מגוריו כרצונו.
כמו זכויות אדם בכלל, ובמיוחד זכויות חברתיות, גם הזכות לדיור נאות אינה מוחלטת, וחובתה של מדינה לממשה מוגבלת הן בחובת היישום באופן יחסי למשאבי המדינה, הן בעקרון היישום ההדרגתי, והן בעקרון אי התערבות בבחירת האמצעים בהם בחרה המדינה לממש את הזכות. בנוסף, גם הנטייה הכלכלית של המדינה (ליברלית או סוציאל-דמוקרטית) וההגדרה של תפקיד המדינה בחברה, משפיעה רבות על הזכות לדיור.

בישראל

מדינת ישראל, כמו מרבית מדינות העולם, קיבלה על עצמה התחייבות לכבד את הזכות לדיור, המוגנת באמנות בינלאומיות, ובמיוחד באמנה הבינלאומית בדבר זכויות כלכליות, חברתיות ותרבותיות, שישראל צד לה.
מאז נחקק חוק יסוד: כבוד האדם וחירותו בשנת 1992, חזר בית המשפט העליון ופסק, כי היעדר קורת גג עולה כדי פגיעה בכבודו של אדם, וכי "אדם המתגורר בחוצות ואין לו דיור, הוא אדם שכבודו כאדם נפגע", וכן "הזכות למדור - כחלק מן הזכות למינימום תנאי קיום אנושיים - נתפסת גם היא כזכות יסוד בעלת תוקף חוקתי".
סוגיה זו עלתה כאחת הסוגיות המרכזיות במערכת הבחירות לכנסת העשרים. בקמפיינים עסקו המפלגות השונות בהצעת פתרונות למשבר הדיור אשר יסייעו בהוזלת מחירי הדירות, כגון: קיצור זמן אישורים להיתרי בנייה, חקיקת חוקים לשכירות הוגנת, פירוק מונופול מקרקעי ישראל ועוד.
בכל עירייה קיים "מנהלת יחידה לדיור", בנוסף לעמידר בהם ניתן להיוועץ ולהפנות מחוסרי דיור לצורכי שיקום.
בוסניה הצעירה

בוסניה הצעירה או הבוסנים הצעירים (בסרבית: Млада Босна) הייתה תנועה מהפכנית שהייתה פעילה תחת השלטון האוסטרו-הונגרי בבוסניה והרצגובינה. התנועה תמכה בשחרור כל השטחים הסלאביים הנתונים תחת שליטת האימפריה האוסטרו-הונגרית ואיחודם עם ממלכת סרביה (סרביה הגדולה) ליצירת ממלכה פאן-סלאבית גדולה (יוגוסלביזם).

היסטוריה

בעקבות ההפיכה בסרביה ב-1903 ועלייתו לשלטון של בית קראג'ורג'ביץ', התעוררו רגשות לאומיים אצל העמים הסלאביים שעדיין חיו תחת שלטון האימפריה האוסטרו-הונגרית. עמים אלו רצו להתאחד עם ממלכת סרביה כדי ליצור את "יוגוסלביה". רגשות אלו התחזקו מאוד בעקבות הצלחותיה הצבאיות של סרביה במהלך מלחמת הבלקן הראשונה והשנייה, כמו גם הזעם על הסיפוח האוסטרו-הונגרי של בוסניה והרצגובינה.
ארגון "בוסניה הצעירה" הוקם בתחילת שנות ה-20 של המאה ה-20 בידי המסאי ולדימיר גצ'ינוביץ'. מטרתו המוצהרת הייתה למגר את השלטון האוסטרו-הונגרי בבוסניה והרצגובינה. הארגון כלל בעיקר סרבים אשר חיו באוסטרו-הונגריה, אך גם קרואטים ובוסנים. רובם היו צעירים כפריים אשר עברו ללמוד בבתי ספר או אוניברסיטאות בערים הגדולות. הם תמכו בפוריטניות, התנגדו לשתיית אלכוהול, והאשימו את האוסטרים בהשחתת הנוער הסלאבי. הם מיעטו לעבוד בעבודות קבועות והתקיימו בעיקר מנדבות. רבים מהם היו מסוכסכים עם בני משפחותיהם, כך שהם חלקו ביניהם את החפצים המועטים שברשותם וישנו זה אצל זה. הם נהגו לבלות שעות בישיבה בבתי קפה תוך שהם מתווכחים על פוליטיקה והחיים. התנועה פעלה בשיתוף פעולה עם ארגון הטרור "היד השחורה", אולם רק על גצ'ינוביץ' עצמו ידוע בוודאות כי היה חבר בשני הארגונים בו זמנית.
רבים מהמתכננים ומהמבצעים בפועל של רצח פרנץ פרדיננד אשר הביא למלחמת העולם הראשונה, השתייכו לבוסניה הצעירה. ביניהם ניתן למנות את: גברילו פרינציפ, דנילו איליץ', נדליקו צ'ברינוביץ', מוחמד מחמדבשיץ' וואסו צ'ויברילוביץ'.
ילדי ראש הממשלה

תקציר העלילה

הסדרה עוקבת אחר ראש הממשלה, שאול אגמון, בשנה הראשונה לכהונתו ואחר משפחתו. הכניסה לבית ראש הממשלה בירושלים משנה את חייהם של אשתו דיתי וילדיו ליבי וגולן מן הקצה אל הקצה. מינוי האב נכפה על בני משפחת אגמון, והם נתונים מעתה תחת זכוכית מגדלת ציבורית. כל אחת מהדמויות מרגישה שהיא נכנסת לבית כלא פרטי משלה, הכולל מאבטחים, מצלמות, ומחפשת את הכוחות לפרוץ אותו בעצמו.
בנוסף, הסדרה מראה על תהליך התבגרותן של שתי נשים, רעיית ראש הממשלה ובתו הבכורה. שתיהן חוות טלטלה עם בחירתו לראשות הממשלה ומתמודדות כל אחת בדרך שונה למינויו.

הקשר לראש הממשלה רבין

נועה רוטמן, יוצרת הסדרה היא נכדתו של ראש הממשלה יצחק רבין. הסדרה עוסקת רבות ברבין. מנהלת משק הבית של ראש הממשלה בסדרה, עמליה, היא מעריצה של לאה רבין, רעייתו של יצחק שגם שמה הוזכר לא מעט. בסדרה הוזכר שמו של רבין עשרות פעמים, ואף פרק שלם הוקדש ליום הירצחו. ראש הממשלה בסדרה, אגמון, מתנהל תחת צילו של רבין ונושא כאות קין את השתתפותו בעצרת המחאה בכיכר ציון. בעונתה השנייה של הסדרה, מצרף אגמון, שממשלתו עומדת ליפול, שר ימני קיצוני בשם ארתור טסקין (מיכה לבינסון), ששמו הוא שיבוש לשם אביגדור אסקין ומטרתו היא לשחרר את יגאל עמיר. בעונה הראשונה משחק איתי תורג'מן קומיקאי, אשר משחק במערכונים אשר קשורים לרצח ראש ממשלה. באחד ממערכוניו משחק את יגאל עמיר בכלא (תסריט מתוך "החמישייה הקאמרית", בה רמי הויברגר שיחק את עמיר דאז). עוד מערכון מהחמישייה הקאמרית שזוכה לאזכור הוא המערכון "פרחים בקנה" שנעשה לו רפרנס קל כשמשתתפי תוכנית הסאטירה בכיכובו של קובי דהן שרים בצעקות את "הרעות" של חיים גורי.

קידום הסדרה

כחלק מקידום הסדרה, בערב יום העצמאות ה-63 למדינת ישראל צורפו לעיתונים "ישראל היום", "מעריב" ו"ידיעות אחרונות", פוסטרים של ראש הממשלה, כביכול, שמגלם רמי הויברגר. 
בנוסף, נפתח עמוד באתר פייסבוק של שאול אגמון, ראש הממשלה בסדרה. עמוד נוסף של בנו, גולן אגמון, הפך פעיל לאחר עליית הסדרה.
שרה רמירז

ביוגרפיה

רמירז נולדה במסטלאן שבחוף האוקיינוס השקט במקסיקו. אביה מקסיקני ואמה ממוצא מקסיקני ואירית. בגיל 8 עברה עם אמה ממקסיקו לסן דייגו, קליפורניה, לאחר גירושי הוריה. למדה בבית הספר סן דייגו לאומנות יצירה וביצוע. לאחר מכן למדה דרמה בבית הספר ג'וליארד בניו יורק.

קריירה

ב-1998 שיחקה בסרט "יש לך הודעה". בשנת 2000 הופיעה בסדרה "חוק וסדר: מדור מיוחד" בתפקיד ליסה פרץ. ב-2002 הופיעה בסרטים "ספיידרמן" ו"שיקגו". בשנת 2004 הופיעה בסדרה "NYPD Blue" של רשת ABC. 
החל משנת 2006 ועד 2016 השתתפה בקביעות בדרמה הרפואית "האנטומיה של גריי" של רשת ABC, שם היא גילמה את ד"ר קאלי טורס.

חיים אישיים

ביוני 2011 התארסה עם בן זוגה ריאן דבולט, מנתח עסקי, וב-4 ביולי 2012 השניים התחתנו. ב-8 באוקטובר 2016 יצאה מהארון והודיעה כי היא ביסקסואלית.
אלי בבייב

קריירת מועדונים

בבייב התחיל את הקריירה שלו במחלקת הנוער של הפועל רעננה. בקיץ 2010 הושאל להפועל מרמורק מליגה א'. ב-1 באוקטובר 2010 ערך את הופעת הבכורה שלו בקריירה, בניצחון 1-2 נגד הפועל כפר שלם. כעבור שבועיים הבקיע את שערו הראשון בקריירה, בניצחון 0-1 נגד הפועל ערד. בבייב שיחק במרמורק במשך שנתיים ובתום התקופה חזר לרעננה.
בעונת 2012/2013 השתלב בבייב בסגל הפועל רעננה, והיה ממצטייני הקבוצה שעלתה בתום העונה לליגת העל. ב-26 באוקטובר 2013 ערך את הופעת הבכורה שלו בליגת העל, כשנכנס כמחליף במשחק מול בני יהודה תל אביב שהסתיים בתיקו 0-0, ובסך הכל ערך 15 הופעות בעונה זו. בעונה שלאחר מכן מונה חיים סילבס למאמן הקבוצה ובבייב הפך לשחקן הרכב קבוע. כבר במשחק הפתיחה של העונה כבש את שער הבכורה שלו בליגת העל, בניצחון 0-4 נגד הפועל פתח תקווה, ובסך הכל בעונה זו כבש שלושה שערים ב-26 הופעות. בעונת 2015/2016 כבש שער אחד ב-30 הופעות בליגה, והיה שותף לעונה המוצלחת ביותר בהיסטוריה של המועדון, עת העפילה לראשונה לפלייאוף העליון. ב-25 ביולי 2017 האריך בבייב את חוזהו בעונה אחת בהפועל רעננה.
ב-7 ביוני 2018 חתם בבייב לעונה אחת בסומגאיט מליגת העל האזרית, וב-14 ביולי 2019 הודיע כי ישוב לארץ ולא ימשיך בקבוצה.
ב-14 באוגוסט 2019 חתם בבייב במכבי פתח תקווה מהליגה הלאומית.

קריירת נבחרת

ב-13 במרץ 2019 זומן לראשונה לסגל נבחרת אזרבייג'ן. ב-25 במרץ 2019 ערך את הופעת הבכורה שלו בנבחרת בתיקו 0-0 נגד ליטא במסגרת מוקדמות יורו 2020.
הוצאת הקיבוץ המאוחד

היסטוריה

בינואר 1935 הוקם במזכירות הקיבוץ המאוחד בעין חרוד בית דפוס עבור פרסומים תקופתיים של מוסדות הקיבוץ המאוחד. בהמשך קנתה ההוצאה מכונת דפוס להדפסת ספרים והוציאה את כתבי נחמן סירקין וספרים על גבת וחניתה. בדפוס עבדו בסוף שנת 1938 כ-10 עובדים מעין חרוד ותל יוסף.
ההוצאה נוסדה בשנת 1939 על בסיס דפוס עין חרוד, כהוצאת הספרים של תנועת הקיבוץ המאוחד. מקימי ההוצאה ועורכיה הראשונים היו אברהם תרשיש ומנחם דורמן. בשנת 1940 יצא הספר הראשון בהוצאה, הכרך הראשון של הספר "הידעת את הארץ" מאת יוסף ברסלבי. הוצאה התמקדה בראשיתה בספרים מקוריים ומתורגמים שנושאיהם ידיעת הארץ, סוציאליזם, הקיבוץ, תולדות תנועת העבודה וציונות כחלק מיצירת הספרייה ה"נכונה" של הפועל וחבר הקיבוץ. רק לאחר מספר שנות פעילות החלה להוציא גם ספרות יפה, ספרות ילדים ושירה, תחומים בהם צברה מוניטין רב עם השנים.
מרכיב נוסף בהוצאה היה "מפעל ההספקה" במסגרתו סיפקה לחברי קיבוצים כתבי עת, משחקים וספרים של הוצאות אחרות בעברית ובלועזית. ניסיונה של ההוצאה להפיק סדרת מנויים (בשם "הספר לחבר") נכשל אל מול התחרות עם "הספרייה לעם" של הוצאת עם עובד.
בין ראשי ההוצאה: אלכסנדר סנד, שעמד בראשה במשך כעשרים שנה.
מפעל בולט של ההוצאה, בשיתוף עם ספרי סימן קריאה, הוא סדרת הסיפורת "הספריה החדשה" בעריכת מנחם פרי.
בשנת 2001 התמזגה הוצאת הקיבוץ המאוחד עם הוצאת ספרית פועלים, לגוף ששמו "הקיבוץ המאוחד - ספרית פועלים". בשנת 2011 נפתחה סדרת סיפורת חדשה בשם "ספריית פועלים סיפורת" המנציחה את ההוצאה הוותיקה. במסגרת הסדרה יוצאים כותרים מתורגמים מאנגלית, צרפתית, גרמנית, הולנדית ועוד, מאת מיטב הסופרים העכשוויים. עורכי הסדרה הם הסופרים נגה אלבלך ואברם קנטור.
בשנת 2007 נחתם הסכם-הפצה בין ההוצאה לבין כתר ספרים.
בשנת 2014 נקלעה ההוצאה למשבר כספי, בין השאר עקב המשבר ברשת "סטימצקי", ובעקבותיו הוצאו כל עורכי ההוצאה לחופשה ללא תשלום בת חודשיים.
הוצאת הקיבוץ המאוחד חברה בהתאחדות המו"לים בישראל.

יוצרים מרכזיים בהוצאה

מזוהים עם ההוצאה המשוררים נתן אלתרמן, נתן זך, מאיר ויזלטיר, יאיר הורוביץ, חיים גורי, דליה רביקוביץ' ועוד; הסופרים עמליה כהנא-כרמון, א. ב. יהושע, אהרן אפלפלד, יורם קניוק ועוד וחוקרי הספרות בולטים גרשון שקד, דן מירון, עדה פגיס, ניסים קלדרון ועוזי שביט.
בעקבות זיקת ההוצאה ל"חוג שדמות" יצאו בה גם ספרים רבים בנושאי יהדות.
ג'ק וילשר

קריירה

וילשר שיחק באקדמיה של ארסנל והרשים מגיל צעיר. בשנת 2008, כשהיה בן 16 ו-256 ימים, שבר וילשר את שיאו של גרי וורד כשחקן הצעיר ביותר שמופיע במדי ארסנל, אך וורד נותר השחקן הצעיר ביותר שעושה זאת כשחקן פותח בהרכב מאחר שוילשר קבע את השיא לאחר שעלה כשחקן מחליף. בינואר 2010 הושאל לבולטון וונדררס עד תום העונה, ולאחר מכן חזר לארסנל ותפס את מקומו בהרכב הקבוצה. 
בעונת 2010/2011 זכה בתואר הכדורגלן הצעיר של השנה בליגה האנגלית, ונבחר לשחקן העונה על ידי אוהדי ארסנל. לקראת עונת 2011/2012 נפצע וילשר בקרסולו, ונעדר מהמגרשים במשך 14 חודשים, אך בעונה שלאחר מכן חזר להרכב הקבוצה. בעונת 2013/2014 זכה עם ארסנל בגביע האנגלי, והשער שכבש מול נוריץ' סיטי נבחר לשער העונה בפרמייר ליג. בעונה שלאחר מכן סבל מפציעה שמנעה ממנו לשחק במשך שלושה חודשים, אך בסופה זכה עם ארסנל בפעם השנייה ברציפות בגביע. ב-24 במאי 2015 כבש שער בניצחון 1-4 על וסט ברומיץ', שהבטיח לארסנל את המקום בשלב הבתים של ליגת האלופות. שער זה נבחר לשער העונה בפרמייר ליג, והפך את וילשר לשחקן הראשון בהיסטוריה שזוכה בתואר זה פעמיים ברציפות.
בטרום עונת 2015/2016 נפצע וילשר באופן חמור בשוקית, פציעה אשר השביתה אותו לאורך רוב העונה. וילשר ערך את הופעת הבכורה שלו לאחר הפציעה ב-21 באפריל כשנכנס כמחליץ במשחק הליגה מול סנדרלנד.
ב-31 באוגוסט 2016 הושאל וילשר לבורנמות' עד לסוף העונה.
ב-9 ביולי 2018 חתם וילשר בוסטהאם יונייטד לשלוש שנים בהעברה חופשית לאחר שסיים את חוזהו בארסנל.

נבחרת אנגליה

וילשר שיחק בכל הנבחרות הצעירות של אנגליה, וב-11 באוגוסט 2010 ערך את הופעת הבכורה שלו בנבחרת הבוגרת, במשחק ידידות מול נבחרת הונגריה. וילשר החמיץ את משחקי יורו 2012 עקב פציעה, והיה בסגל הנבחרת למונדיאל 2014, בו שותף בשני משחקים. ב-14 ביוני 2015 כבש את שעריו הראשונים במדי הנבחרת, צמד מול סלובניה במסגרת מוקדמות יורו 2016.

סגנון משחק

וילשר הוא שחקן שידוע בתנועתו הרבה על המגרש, ראיית המשחק שלו, מסירותיו ומשחקו הרבגוני . הוא תואר על ידי ארסן ונגר כבעל "טכניקה ספרדית, אך עם לב אנגלי". עם זאת, ליאם בריידי, ראש אקדמיית פיתוח השחקנים הצעירים של ארסנל, ציין שיש בעיה עם מזגו החם.
לאחר חזרתו של וילשר מהפציעה בעונת 2012/2013, קיבל שבחים ממגוון עמיתים למקצוע עבור הופעותיו, והפוטנציאל שלו. המגן הימני של ברצלונה דני אלבס כינה את וילשר כ"שחקן גדול", השווה את הפוטנציאל שלו לזה של הקשרים צ'אבי ואנדרס אינייסטה, בעוד שבסטיאן שווינשטייגר שחקנה של באיירן מינכן, אמר עליו שהוא: "אחד השחקנים הכי טובים שיש בתפקידו". מרקו רויס, שחקנה של בורוסיה דורטמונד, כינה אותו בפשטות: "שחקן מושלם".
וילשר הצהיר על שאיפתו להיות קפטן ארסנל ונבחרת אנגליה, וארסן ונגר אמר שוילשר מתאים לתפקיד. מאמן נבחרת אנגליה רוי הודג'סון אמר: "יש לוילשר את האישיות, האופי, והאיכות, לקבל אחריות, כדי להתמודד עם הלחץ. אני צופה לו קריירה פנטסטית באנגליה, ויש לו את האיכויות להיות קפטן נבחרת אנגליה".
ויליאם קנדי דיקסון

ראשית חייו

דיקסון נולד ב -3 באוגוסט 1860 ברן, ברטאן, צרפת. אמו, אליזבת קנדי-לאורי (1823?-1879), הייתה מוזיקאית מחוננת. היא ככל הנראה נולדה בווירג'יניה ומוצאה היה מסקוטלנד. אביו, ג'יימס וייט דיקסון, היה אמן סקוטי, אסטרונום ובלשן. ג'יימס טען שהוא צאצא ישיר של הצייר הוגארת, ושל השופט ג'ון וייט, האיש שדן את צ'ארלס הראשון למוות בנוסף לכך שהיה בעל קרבה משפחתית לבית סטיוארט.

קריירה

ב-1879, דיקסון יחד עם אמו ושתי אחיותיו עברו מבריטניה לוירג'יניה. בשנת 1888, הממציא האמריקאי תומאס אלווה אדיסון המציא מכשיר שיעשה "לעין את מה שפטיפון עושה לאוזן". באוקטובר, הגיש אדיסון תביעה ראשונה למשרד הפטנטים האמריקאי ובה תיאור התוכנית עבור המכשיר. במרץ 1889, תביעה שנייה הוגשה, שבה למכשיר המוצע ניתן שם קינטוסקופ. דיקסון, אז הצלם הרשמי של חברת אדיסון, שובץ כדי להפוך את הרעיון למציאות.
כי גודלו יהיה 35 מ"מ, גודל שעדיין נמצא בשימוש.
דיקסון וצוותו עבדו במעבדת אדיסון על הפיתוח של הקינטוסקופ במשך מספר שנים. אבטיפוס ראשון נחנך במאי 1891 ועיצוב המערכת הסתיים בסוף 1892. הגרסה השלמה של הקינטוסקופ נחנכה רשמית במכון ברוקלין לאמנויות ולמדעים ב-9 במאי 1893. שלא בדומה למערכת הקרנה, זו הייתה מכונת הצצה המציגה לולאה רציפה של הסרט שדיקסון המציא, מוארת על ידי מקור אור של אדיסון, וכל זה נצפה בנפרד דרך החלון של דיור ארון מרכיביו. הקינטוסקופ הציג את הגישה הבסיסית שהייתה לסטנדרט עבור כל הקרנות קולנועיות לפני הופעתו של הוידאו. 
זה יוצר אשליה של תנועה על ידי שינוע רצועת סרט מחוררת ועליה תמונות על גבי מקור אור במהירות תריס גבוהה. דיקסון וצוותו גם המציא את קינטוגרף, מצלמה חדשנית המעבירה תמונות במהירות לסירוגין, מפסיקה וממשיכה את תנועת הסרט, כדי לצלם סרטים עבור ניסויים בבית וגם, בסופו של דבר, מצגות מסחריות של הקינטוסקופ.
דיקסון היה האדם הראשון שעשה סרט בשביל האפיפיור, והמצלמה שלו בורכה על ידי האפיפיור לאו השלושה-עשר.
בסוף 1894 או בתחילת 1895, הפך דיקסון ליועץ המבצעי ראינוע של האחים לייתם, Otway וגריי, ואביהם, Woodville, שניהל את אחת החברות המובילות בתערוכת הקינוטוסקופים. בחיפושים אחר מפתח למערכת של הקרנה, הם שוכרים את העובד לשעבר של אדיסון יוג'ין Lauste, ככל הנראה בעקבות הצעתו של דיקסון. באפריל 1895, דיקסון עוזב את אדיסון ומצטרף לצוות של לייתם. לצד Lauste, הוא סייע להמציא את מה שעתיד להיות מוכר כמו לולאת לייתם, המאפשר צילום תערוכה של רצועות סרט הרבה יותר מאשר קודם לכן אפשרי. צוות של מקורבים לשעבר אדיסון הביא לידי ביטוי את מערכת מקרן Eidoloscope, אשר יהיה בשימוש הקרנת הסרט הראשון המסחרי בתולדות העולם ב -20 במאי 1895. יחד עם האחים לייתם היה דיקסון חלק מהקבוצה שהיוותה בסיס למוטוסקופּ האמריקאי וחברת ביוגרף, לפני שהוא חזר לצמיתות לעבוד בבריטניה בשנת 1897.
דיקסון עוזב את החברה של אדיסון ומקים חברה משלו שמפיקה את המוטוסקופּ, מכונת הצצה עם ידית מסתובבת שמראה את הסרט תוך כדי הסיבוב. מכונות אלה הניבו תמונות נעות באמצעות תוף מסתובב של איורים, שנלקחו בפועל מסרט. הם הופיעו לעיתים קרובות בחופי הים, והראו רצפים של נשים מתפשטות או מתנהגות כמו מודל של אמן. בבריטניה, המכונות נודעו בשם "מה שבאטלר ראה", על שם אחד הסלילים הראשונים והמפורסמים ביותר של הפורנו הרך.
טיווט

גאוגרפיה

טיווט שוכנת לחוף אגן טיווט. אגן משולש המהווה חלק ממפרץ קוטור שלחוף הים האדריאטי. אגן טיווט מתחבר לים האדריאטי במצר קומבור ואגן הרצג נובי . מצדו השני מחבר מצר וריגה את אגן טיווט לאגני קוטור  וריסן.

היסטוריה

לאגן טיווט הייתה חשיבות אסטרטגית בהיותו במעבר לנמל של קוטור. פעילות של  רפובליקת ונציה באזור החלה כבר במאה העשירית, והחל מ-1420 היה האזור בשלטון ונציאני מלא כחלק מהמושבה הוונציאנית אלבניה ונטה (Albania Veneta). השלטון הוונציאני הסתיים ב-1797 עם ביטול רפובליקת ונציה על ידי נפוליאון. מ-1815 עד 1918 הייתה בשלטון האימפריה האוסטרית. האוסטרים ביצרו את טיווט והציבו בה חיל מצב קבוע, ב-1889 הקימו בה בסיס לחיל הים, בסיס ששימש בהמשך את חיל הים היוגוסלבי, שהקים בו גם מספנה ובסיס לצוללות.
ב-1919  עם הקמת יוגוסלביה צורף האזור אליה ומ-2006 טיווט היא חלק ממונטנגרו העצמאית.

כלכלה

עד פירוק הרפובליקה הפדרלית של יוגוסלביה התבססה כלכלת טיווט בעיקר על בסיס הצי והמספנה. מאז, הכלכלה הולכת ומתבססת על תיירות. כיום (2013) יש במקום כ-1800 מיטות ב-10 בתי מלון,  אלפי צימרים ו-3 אתרי קמפינג. לאחרונה מוקם במקום מלון פאר של רשת רג'נט. המלון הוא חלק מפרויקט "פורטו מונטנגרו" נמל ליאכטות גדולות שיקום במקום הנמל הצבאי והמספנה, מתוך כוונה להפוך את טיווט ל"מונקו של הים אדריאטי".

תחבורה

תחבורה יבשתית: טיווט נמצאת על הכביש המהיר האדריאטי שהוא חלק מהכביש האירופאי E65.
תחבורה אווירית: נמל התעופה הבינלאומי של טיווט הוא הגדול במונטנגרו.
תחבורה ימית: קו מעבורות פנימי של מפרץ קוטור.
בבירוסה

מקור שמו

במאלאית: BABI משמעו "חזיר", RUSA משמעו: "אַיָּל". סבת השם היא בגלל צורתו החזירית, אבל נחשב בעבר בטעות למעלה גרה, לכן הושוה לאַיָּל, שהוא מעלה גרה.

ראשית העניין המדעי בבבירוסה

האירופים הראשונים שראו בבירוסה היו הפורטוגלים, במאה ה-16. יוחסה להם הטענה שהוא נתלה בקרניו המעוגלות בענפי עצים לצורך מנוחה.

מאפיינים

אורך גופו של הבבירוסה נע בין 88 ל-107 סנטימטרים, ואורכו של הזנב הוא 28–32 סנטימטרים נוספים. גובה כתפו הוא 65–80 סנטימטרים, והוא עשוי להגיע למשקל מרבי של 100 קילוגרמים. עורו של הבבירוסה מכוסה בזיפים, שצבעו בחלקו העליון חום - אפור ובחלקו התחתון לבנבן. העור שבבטנו ובצווארו נוטה להיות בעל קפלים. גופו עגלגל ורגליו רזות וקצרות. הבבירוסה ידוע בשל שני זוגות החטים שלו. הן הצמד העליון והן הצמד התחתון של ניביו גדולים מאוד ומעוקלים כלפי מעלה ואחורה לכיוון ראשו. למעשה, ניביו העליונים של זכר הבבירוסה גדולים ומעוקלים כל-כך (הם עשויים להגיע לאורך של 30 סנטימטרים), עד כי הם חודרים את בשרו של הבבירוסה בצידו העליון של החרטום. לעומתם, המצב אצל נקבות הבבירוסה שונה. הן נעדרות ניבים או שהן בעלות ניבים קטנים למדי. לנקבות יש שני זוגות שדיים.
בעונת הייחום הזכרים הופכים להיות אלימים ומקיימים קרבות שמטרתם לזכות בנקבות. במהלך הקרבות, הם משתמשים בניביהם התחתונים לתקיפה או להגנה, בעוד שבניביהם העליונים הם משתמשים לשם הגנה על ראשם מניביו התחתונים של אויבם. הבבירוסה מגיע לבגרות מינית לאחר עשרה חודשים. משך מחזור הייחום נע בין 28 ל-42 ימים, כאשר הייחום עצמו נמשך עד שלושה ימים. במהלך ההזדווגות, הזכר עשוי לעלות על הנקבה מספר פעמים בטרם תתרחש ההזדווגות. משך ההזדווגות הממוצע הוא שלוש דקות. הנקבות יכולות להמליט מגיל שנה ועד גיל 14 לערך. משך ההריון הוא 155 - 175 ימים לערך, ובסופו הנקבה ממליטה חזיר אחד או שניים. הוולדות נגמלים מיניקה בגיל 26 - 32 שבועות, אף על פי שהם מתחילים לכרסם מזון מוצק לאחר שבוע ימים מהלידה.
בית הגידול האופייני של הבבירוסה הוא צמחייה סבוכה ביערות טרופיים, סבכי קנים, וכן בגדותיהם של נהרות ואגמים. בתי גידול אלה מספקים לו מידה של הסוואה, וזאת בשל צבע שערותיו. הבבירוסה הוא פעיל יום, ולרוב יוצא בבוקר לחיפוש מזונו. חזירי הבבירוסה שחיים בשבי בונים לעצמם קנים מקש למטרות שינה, אולם לא ברור אם גם חזירי הבבירוסה הפראיים הם בעלי התנהגות דומה. הם חיים בקבוצות המונות עד שבעה פרטים, המורכבות לרוב מנקבות ומצאצאיהן. הזכרים חיים לרוב בגפם. מכיוון שהחטים שלהם לא מאפשרים להם לנבור בקרקע באופן הטיפוסי לחזירים, חזירי הבבירוסה ניזונים מעלווה ומפירות שנשרו, כמו גם מזחלים. הטורפים של הבבירוסה כוללים פיתוניים, תנינים, חתולים גדולים וגחניים. הגיל המרבי הידוע אליו הגיע בבירוסה בשבי הוא 24 שנים.
על פי ההלכה היהודית, החזיריים אינם כשרים וזאת משום שעל אף שהם מפריסים פרסה ושוסעים שסע הם אינם מעלים גירה. קיבת הבבירוסה מחולקת למספר תאים - צורה אופיינית לבעלי חיים מעלי גירה, ולכן לכאורה הוא כשר לאכילה; העניין הובא לרב הראשי הספרדי לישראל, אך התגלה לבסוף שהבבירוסה אינו באמת מעלה גירה, ומכל מקום אין מסורת של אכילתו ולכן אינו כשר.
ב-2006 דווח על מקרה נדיר בו זכר בבירוסה ונקבת חזיר בית הזדווגו בגן חיות בקופנהגן, דנמרק. תוצאת מקרה זה היא המלטתם של חמישה צאצאים בני-כלאיים בעלי דמיון רב לבבירוסה, במיוחד בצורת השיניים וצבע העור.
אפיק רום

אפקט דו-שקע

אפקט דו-שקע ( או בעגה המטאורולוגי בישראל "ביצי השור", לפי המטאורולוג ד"ר ברוך זיו) מתאר מצב שבו אפיק רום, הנוצר בדרך כלל במערב הים התיכון, מתקדם לעבר ישראל. טרם הגיעו לחופי הארץ בוחר לפתע במסלול צפוני הפונה לכיוון הים השחור. במצב זה, אפיק הרום לא מגיע ומערכת גשם פוטנציאלית "מבטלת" את הגעתה לארץ.
סוגיה זו מתעתעת רבות בחזאים ולמעשה הופכת את חיזוי מזג האוויר למשימה קשה ביותר.
הסיבה לבריחת האפיק צפונה נעוצה בהיווצרות של אפיק רום נוסף מערבית לאפיק הקיים ובצמוד אליו. במצב כזה, האפיק הקיים נחלש במהירות ומצפין.
ניתן לראות דוגמה לאפקט זה מחורף 2004/5 בתמונות להלן: